সানায়া ইরানি
সানায়া ইরানি (বর্তমানে সানায়া সেহগল নামে পরিচিত; জন্ম: ১৭ই সেপ্টেম্বর ১৯৮৩) হলেন একজন ভারতীয় টেলিভিশন অভিনেত্রী। তিনি মিলে জব হাম তুম-এ গুনজন এবং ইস পেয়ার কো কেয়া নাম দু?-এ খুশি চরিত্রে অভিনয়ের মাধ্যমে দর্শকের মনে স্থান করে নিয়েছেন। ২০১৫ সালে, সানায়া কালার্স টিভিতে প্রচারিত নৃত্য বিষয়ক জনপ্রিয় আপাতবাস্তব টেলিভিশন অনুষ্ঠান ঝলক দিখলা যা-এর ৮ম আসরে একজন প্রতিযোগী হিসেবে অংশ নিয়েছিলেন, যেখানে তিনি শিরোপা লাভ করেছিলেন। পরবর্তীতে তিনি তাঁর সঙ্গী মোহিত সেহগলের সাথে ২০১৭ সালে স্টার প্লাসে প্রচারিত জনপ্রিয় অনুষ্ঠান নাচ বলিয়ে-এ অংশগ্রহণ করেছিলেন; যেখানে তিনি তৃতীয় স্থান অর্জন করেছিলেন।